# Córdoba, Španija

*Za ostale upotrebe, pogledajte Córdoba (razvrstavanje).*

| Córdoba
 |
| --- |
| Rimski most i katedrala MezquitaRimski most i katedrala Mezquita |
|  |
|

|  |  |
| --- | --- |
|  **Zastava** |  **Grb** |

 |
| Koordinate: ﻿ / ﻿ |
| **Država** |  Španjolska
 |
| **Autonomna zajednica** |  Andaluzija
 |
| **Pokrajina** |  Córdoba
 |
| **Osnivanje** | 3. stoljeće pne.
 |
| **Osnivač** | Claudius Marcellus
 |
|  |
| **Vlast**  |
|  - **Gradonačelnik** | Rosa Aguilar (PP)
 |
|  |
| **Površina**  |
|  - **Ukupna** | 1252 km²
 |
| **Visina** | 120 m
 |
|  |
| **Stanovništvo** (2007.)
 |
|  - **Grad** | 323,600
 |
|  - **Gustoća** | 258 stanovnika/km²
 |
|  |
| **Vremenska zona** | Srednjeeuropsko vrijeme (UTC+1)
 |
|  - **Ljeto (DST)** | Srednjeeuropsko ljetno vrijeme (UTC+2)
 |
| **Poštanski broj** | 140xx
 |
| **Pozivni broj** | +34 91
 |
| **Gradovi prijatelji** | Adana, Al Qayrawan, Damask, Manchester, Bourg-en-Bresse, Fes, Lahore, Buhara
 |
| **Službene stranice** www.cordoba.es
 |
| Karta
 |
| Položaj Córdobe u Španjolskoj i autonomnoj zajednici Andaluziji Položaj Córdobe u Španjolskoj i autonomnoj zajednici Andaluziji |

**Córdoba** [izgovor: k'ôrdoba] je glavni grad istoimene pokrajine u Andaluziji na rijeci Guadalquiviru, južna Španjolska, na Pirinejskom poluotoku. 321.164 stanovnika (2005 g.).

## Današnji grad

Unutrašnjost Velike džamije u Córdobi
Dvorac kršćanskih kraljeva
Klima u Córdobi s prosječnim temperaturama i količinama padavina po mjesecima
Kalifski kotač koji je oprskibljivao vodom dvorac Alcazar
U gradu je razvijena tekstilna i metaloprerađivačka industrija, strojogradnja, te izrada ukrasnih predmeta u zlatu i srebru. Grad je čuveno turističko središte.

Córdoba je do danas sačuvala karakterističnu maursku urbanu arhitekturu (na desnoj obali Guadalquivira) s brojnim građevinama sačuvanim iz doba arapske vlasti.

Velika Abd-al-Rahmanova džamija (*Abdurahmanova džamija*), građena od 785. g. do 10. st. (od 16. st. katedrala La Mezquita), jedan je od najveličanstvenijih spomenika islamske umjetnosti. Arkade na 869 stupova dijele unutrašnjost u 19 udužnih i 33 poprečna broda. Od 1984. na UNESCOvom popisu mjesta svjetske baštine.

Pored katedrale ističe se više drugih crkvi, ostaci maurske palače Alcázar, negdašnje kalifske rezidencije i poslije središta inkvizicije, maurski most sa 16 lukova preko Guadalquivira koji je čuvala obližnja utvrda Cahorra.

Od 1972. u Córdobi se nalazi i Sveučilište, ali i više škole, muzeji (Arheološki muzej).

## Historija

Grad su osnovali Kartažani. Rimljani su ga osvojili 152. pne., a Vizigoti u 6. st. Godine 711. osvajaju ga Arapi. Sjedište Córdobskog kalifata 756-1035. godine. Jedno od središta islamske i svjetske kulture i umjetnosti toga doba. Dolaskom pod vlast Kastilije 1236. godine grad nazaduje u odnosu na Toledo i Madrid.

Širi prikaz vidi u: Córdobski kalifat.

Od 1808.-1813. bio je pod francuskom vlašću, a tijekom Španjolskog građanskog rata od 1936. uporište je pristaša generala Franca.

## Zbratimljeni gradovi

* + Adana, Turska
	+ Al Qayrawan, Tunis
	+ Damask, Sirija
	+ Manchester, Engleska
	+ Bourg-en-Bresse, Francuska
	+ Fes, Maroko
	+ Lahore, Pakistan
	+ Buhara, Uzbekistan

## Klima

Córdoba ima Mediteransku klimu s blagim utjecajima klime Atlanske obale. Zime su blage s mjestimičnim mrazevima.

## Slavni ljudi rođeni u Córdobi i okolici

Córdoba je rodno mjesto slavnih filozofa: u vrijeme starog Rima stoici Lucije Seneka, Seneka mlađi u 1. stoljeće pne., a u islamsko vrijeme filozof Averroes, te jedan od najutjecajnijih znanstvenika Imam Abu 'Abdullah Al-Qurtubi i židovski znanstvenik Majmonid u 12. st. Neki zanstvenici za ovaj grad vežu i renesansnog filozofa Abrahama Herreru. Córdoba je također rodno mjesto rimskog pjesnika Lukana, srednjovjekovnog španjolskog pjesnika Juana de Mena, i renesansnog Luisa de Góngora, koji je cijeli život proveo u Córdobi gdje je napisao skoro sva svoja djela. U skorije vrijeme tu su rođeni mnogi flamenko umjetnici kao: Paco Peña, Vicente Amigo, i Joaquín Cortés, ali i slikar Julio Romero de Torres.

## Napomene